钦定古今图书集成/明伦汇编/氏族典/第314卷 > 《廖用贤尚友录》 > 彭彦章
## 钦定古今图书集成/明伦汇编/氏族典/第314卷 > 《廖用贤尚友录》 > 彭彦章

按《十国春秋》，吴彭彦章，庐陵人，吉州刺史玕之弟也。
天祐初，彦章为袁州刺史，与抚州危全讽等连兵攻
洪州。大将“周本既击败全讽，遂乘胜攻袁州，执彦章
以归，高祖署为百胜军使。武义元年，吴越兵自东洲
入寇，命彦章与裨将陈汾拒之。已而战浪山江，彦章
师败绩，汾拥兵不之救，彦章死焉。高祖为诛汾，籍没”
家赀，命以其半赐彦章家禀，其妻子终身。